Pracovný dokument útvarov Komisie - Sprievodný dokument Návrh nariadenie rady, ktorým sa mení a dopĺňa nariadenie (ES) č. 423/2004, pokiaľ ide o regeneráciu zásob tresky, a ktorým sa mení a dopĺňa nariadenie (EHS) č. 2847/93 - Zhrnutie hodnotenia vplyvu návrhu, ktorým sa ustanovujú revidované opatrenia na regeneráciu zásob tresky {KOM(2008)162} /* SEK/2008/0389 v konečnom znení */





Regenerácia tresky [pic] | KOMISIA EURÓPSKYCH SPOLOČENSTIEV | V Bruseli 2.4.2008 SEK(2008) 389 PRACOVNÝ DOKUMENT ÚTVAROV KOMISIE Sprievodný dokument Návrh NARIADENIE RADY, ktorým sa mení a dopĺňa nariadenie (ES) č. 423/2004, pokiaľ ide o regeneráciu zásob tresky, a ktorým sa mení a dopĺňa nariadenie (EHS) č. 2847/93 ZHRNUTIE HODNOTENIA VPLYVU návrhu, ktorým sa ustanovujú revidované opatrenia na regeneráciu zásob tresky {KOM(2008)162} PRACOVNÝ DOKUMENT ÚTVAROV KOMISIE ZHRNUTIE HODNOTENIA VPLYVU návrhu, ktorým sa ustanovujú revidované opatrenia na regeneráciu zásob tresky Hodnotenie vplyvu sa týka návrhu, ktorým by sa ustanovil revidovaný prístup k regenerácii zásob tresky. Pôsobnosť návrhu sa vzťahuje na lov tresky v štyroch oblastiach, na ktoré sa vzťahuje súčasné nariadenie o regenerácii tresky, a to (1) v Severnom mori, Skagerraku a na východe Lamanšského prielivu; (2) v Kattegate; (3) na západe Škótska; (4) v Írskom mori a takisto v novej oblasti (5) v Keltskom mori. Z dôvodu pokračujúceho poklesu biomasy generačných rýb zásoby tresky v priebehu rokov vyhlásila Medzinárodná rada pre výskum mora (ICES), že zásobám hrozí vyčerpanie a odporučila zavedenie režimu regenerácie. V dôsledku uvedených skutočností sa v roku 2004 prijal plán regenerácie tresky vo forme záväzku Rady ministrov na určenie celkového povoleného výlovu (TAC) a obmedzenia úsilia v súlade s určenými pravidlami podľa najnovších vedeckých odporúčaní. Po štyroch rokoch uplatňovania však žiaľ tento režim nepriniesol zníženie úhynu v dôsledku rybolovu potrebné na regeneráciu zásob tresky. Z dôvodu pomalého pokroku pri regenerácii zásob je nevyhnutné zrevidovať podmienky plánu s cieľom vyriešiť jeho slabé stránky. V tejto správe sa posudzujú možnosti, ktoré má Spoločenstvo k dispozícii na ustanovenie účinných opatrení na regeneráciu zásob tresky. Analyzujú sa v nej tieto možnosti: Možnosť 1: Možnosť „status quo“ – pri ktorej sa súčasný plán ponechá nezmenený. Súčasný plán regenerácie tresky sa zakladá na požiadavke, aby sa TAC určoval každoročne na úrovni, ktorá by viedla k 30 % zvýšeniu biomasy generačných rýb, až kým sa nedosiahnu bezpečné biologické limity, ktorými sa predíde vyčerpaniu zásob. Táto možnosť sa ukázala ako neschodná. Možnosť 2: Zlepšenie presadzovania Posudzovala sa možnosť ponechať súčasný návrh právneho predpisu, avšak zlepšiť jeho presadzovanie. Súčasné analýzy však ukazujú, že nahlasované vykládky a uplatňované úsilie sú v medziach povolených úrovní. Predpokladá sa, že sa presadzovanie v poslednom období zlepšilo a nie je hlavnou zložkou problému nadmerného výlovu. Zlepšenie presadzovania by však, hoci je veľmi žiaduce, samo o sebe nebolo dostatočné na zabezpečenie regenerácie tresky. Možnosť 3: Uzatvorenie rybolovu Ako jedna z možností riadenia sa posudzovalo úplné uzatvorenie lovu tresky, aby sa zásobám umožnila obnova. Takéto drastické opatrenie by malo výrazné sociálne a ekonomické dôsledky, lebo iné komerčne významné druhy (ako treska jednoškvrnná, treska merlang, čert európsky a homár) sa lovia v tých istých rybolovných oblastiach. Napriek vyčerpávajúcej analýze sa v praxi neurčili žiadni kandidáti na uzavreté oblasti s cieľom chrániť tresku. Ťažkosť spočíva v tom, že treska žije na rozsiahlom území a uzatvorenie akejkoľvek špecifickej zóny by (ak sa implementuje bez zníženia úsilia) prenieslo rybolovné úsilie do inej zóny, kde by sa pravdepodobne vylovilo viac tresky. Možnosť 4: Využitie hospodárskych nástrojov Na účely regenerácie tresky sa posudzovali hospodárske nástroje. Môžu zvýšiť účinnosť a nákladovú efektívnosť environmentálneho riadenia, vytvárať stimuly investovania a generovať finančné zdroje na zachovanie biodiverzity. Využívanie hospodárskych stimulov špecifických pre politiku ako prvotných ochranných nástrojov sa v rámci spoločnej politiky v oblasti rybolovu nepredpokladá. Možnosť 5: Zjednodušenie a posilnenie plánu regenerácie tresky Táto možnosť sa vzťahuje na revíziu súčasných opatrení na regeneráciu tresky s cieľom poskytnúť jednoduchšie a jasnejšie pravidlá určovania TAC, ktoré by obstáli aj v prípade nedostatočných alebo neexistujúcich vedeckých odporúčaní. Na základe revidovaného plánu by sa súčasný systém dní na mori nahradil metódou prenesenia správy rybolovného úsilia na členské štáty v rámci úrovní, ktoré sa majú vymedziť v právnych predpisoch Spoločenstva. Zameral by sa na zníženie úsilia plavidiel najviac loviacich tresky. Na základe vedeckého odporúčania, ako aj výsledkov konzultácií so zainteresovanými stranami sa cieľ zvýšiť veľkosť zásob tresky každoročne určeným percentom môže nahradiť metódou postupného prechodu na zníženie úhynu v dôsledku rybolovu, následkom čoho sa zásoby zregenerujú a prípadne sa zvýšia výnosy. Záver Zo správy vyplýva, že mala by sa vybrať možnosť 5, zlepšený plán, v ktorom sa navrhuje niekoľko zmien opatrení na regeneráciu tresky, keďže ostatné možnosti by buď neboli účinné, praktické, alebo by mali vážne nepriaznivé účinky na zamestnanosť a príjmy v krátkodobom horizonte. Túto možnosť politiky podporili aj zainteresované strany, s ktorými sa počas prípravy tejto politiky intenzívne konzultovalo.